
                                                                                                                Nr.23/64/2006

BIROUL PERMANENT

 AL

 CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.6/2006 pentru completarea art.23 din Ordonanţa Guvernului nr.86/2001 privind serviciile regulate de transport public local de călători.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

RAPORT

asupra proiectului de Lege privind aprobarea Ordonanţei de urgenţă a Guvernului nr.6/2006 pentru completarea art.23 din Ordonanţa Guvernului nr.86/2001 privind serviciile regulate de transport public local de călători



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 249 din 10 aprilie 2006, pentru avizare şi dezbatere în fond, cu proiectul de Lege privind aprobarea Ordonanţei de urgenţă a Guvernului nr.6/2006 pentru completarea art.23 din Ordonanţa Guvernului nr.86/2001 privind serviciile regulate de transport public local de călători.



Ordonanţa de urgenţă a fost emisă pentru completarea Ordonanţei Guvernului nr.86/2001 privind serviciile regulate de transport public local de călători, aprobată cu modificări şi completări prin Legea nr.284/2002, cu prevederi necesare pentru efectuarea transportului public de călători de către Regia Autonomă de Transport Bucureşti pe rutele tradiţionale dintre Bucureşti şi localităţile din judeţul Ilfov.



Prin Legea nr.102 din 25 aprilie 2006 pentru aprobarea Ordonanţei de urgenţă a Guvernului nr.109/2005 privind transporturile rutiere, publicată în Monitorul Oficial al României nr.398 din 9 mai 2006 care va intra în vigoare la data de 1 octombrie 2006, este prevăzută abrogarea Ordonanţei de urgenţă a Guvernului nr.6/2006.



Ordonanţa de urgenţă a Guvernului nr.6/2006 a fost avizată favorabil de Consiliul Legislativ, cu nr.221 din 9 februarie 2006.


Proiectul de lege pentru aprobarea ordonanţei de urgenţă a fost adoptat de Senat, în şedinţa din 3 aprilie 2006, în forma prezentată de Guvern.



Comisia pentru administraţie publică, amenajarea teritoriului şi echilibru ecologic, cu nr.26/833/2006 şi Comisia juridică, de disciplină şi imunităţi, cu nr.P.L.X 249/2006, au avizat favorabil proiectul de lege în forma adoptată de Senat.



Examinarea proiectului de lege a avut loc în şedinţa comisiei din data de 24 mai 2006.



La lucrările comisiei au fost prezenţi 21 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Administraţiei şi Internelor şi din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                 PREŞEDINTE,                                               SECRETAR,

             Dan Ioan Popescu                                          Constantin Petrea

Expert,

Daniel Bădina

